I september 1990 var Megadeth med [[Slayer]], [[Testament]] og [[Suicidal Tendencies]] på Europaturnéen ''Clash of the Titans'', og i oktober var de med som åbningsband på [[Judas Priest]]s ''[[Painkiller (album)|Painkiller]]''-turné, som kulminerede med en optræden foran 140.000 mennesker i januar 1991 på [[Rock In Rio|Rock in Rio 2]]-festivallen i Brasilien. Efter successen på den europæiske turné begyndte en amerikansk ''Clash of the Titans''-turné i maj 1991 med Megadeth, [[Slayer]], [[Anthrax]] og åbningsbandet [[Alice in Chains]]. Efterfølgende kom endnu en europæisk turné med Slayer, Anthrax og tyske [[Kreator]] (med få koncerter også med [[Sodom]] og [[Destruction (band)|Destruction]]). I juli var Megadeths "Go To Hell" med på soundtracket til ''[[Bill & Ted's Bogus Journey]]'', og kort efter var "Breakpoint" med på soundtracket til ''[[Super Mario Bros (film)|Super Mario Bros]]''. I 1991 udgav Megadeth også en video, ''[[Rusted Pieces]]'', som indeholdt seks af bandets [[musikvideo]]er og et interview.
Musik Foreninger Organisationer